ประกาศคณะกรรมการควบคุมการขนส่งทางบกประจำจังหวัดนครศรีธรรมราชฉบับที่ 59 (พ.ศ. 2549) เรื่อง กำหนดเส้นทางสำหรับการขนส่งประจำทางด้วยรถโดยสารที่ทดแทนเส้นทางการขนส่งโดยรถขนาดเล็ก

ประกาศคณะกรรมการควบคุมการขนส่งทางบก
ประกาศคณะกรรมการควบคุมการขนส่งทางบก
ประจำจังหวัดนครศรีธรรมราช
ฉบับที่
๕๙ (พ.ศ. ๒๕๔๙)
เรื่อง
กำหนดเส้นทางสำหรับการขนส่งประจำทางด้วยรถโดยสาร
ที่ทดแทนเส้นทางการขนส่งโดยรถขนาดเล็ก[๑]
 

ด้วย คณะกรรมการควบคุมการขนส่งทางบกประจำจังหวัดนครศรีธรรมราชได้พิจารณาเห็นสมควรกำหนดเส้นทางสำหรับการขนส่งประจำทางด้วยรถโดยสารขึ้น
เพื่อเป็นการอำนวยความสะดวกให้แก่ประชาชนต่อไป

ฉะนั้น อาศัยอำนาจตามความในมาตรา ๒๐ (๑) แห่งพระราชบัญญัติการขนส่งทางบก
พ.ศ. ๒๕๒๒ ประกอบกับมติคณะกรรมการควบคุมการขนส่งทางบกประจำจังหวัดนครศรีธรรมราชในการประชุมครั้งที่
๑/๒๕๔๙ เมื่อวันที่ ๗ กรกฎาคม ๒๕๔๙ และได้รับอนุมัติจากคณะกรรมการควบคุมการขนส่งทางบกกลาง
ในการประชุมครั้งที่ ๘/๒๕๔๙ เมื่อวันที่ ๔ เมษายน ๒๕๔๙ จึงให้กำหนดเส้นทางสำหรับการขนส่งประจำทางด้วยรถโดยสาร
หมวด ๑ จังหวัดนครศรีธรรมราช สายที่ ๖ ท่าแพ-สนามหน้าเมือง โดยให้ใช้รายละเอียดเส้นทางดังนี้
คือ
สายที่
๖ ชื่อเส้นทาง ท่าแพ-สนามหน้าเมือง
เริ่มต้นจากสถานที่จอดรถโดยสารประจำทางตลาดท่าแพ ไปตามถนนทางหลวงแผ่นดินหมายเลข๔๐๑
แยกซ้ายไปตามทางหลวงแผ่นดินหมายเลข ๔๐๑๒ (ถนนอ้อมค่ายวชิราวุธ) แยกขวาไปตามถนนมณีวัตร
แยกซ้ายไปตามถนนราชดำเนิน ผ่านหน้าสนามกีฬาจังหวัดนครศรีธรรมราช ไปตามถนนหรือซอยต่างๆ
สองข้างทางถนนราชดำเนิน ถนนราษฎร์บำรุง ถนนยมราช และถนนศรีปราชญ์ดังนี้ (ถนนมะขามชุม
ถนนตากสิน ถนนท่าโพธิ์ ถนนเทวราช ถนนวัดคิด ถนนชมภูพล ถนนเนรมิต ถนนบูรณาราม ถนนบ่ออ่าง
ถนนพระเงิน ถนนเพนียด ถนนลูกเสือ และถนนประตูขาว) ไปสุดเส้นทาง ณ
สถานที่จอดรถโดยสารประจำทางสนามหน้าเมือง
ช่วงค่ายวชิราวุธ-สนามหน้าเมือง
เริ่มต้นจากสถานที่จอดรถโดยสารประจำทางค่ายวชิราวุธ (ประตูด้านทิศเหนือ) ไปตามถนนค่ายวชิราวุธ
ถนนราชดำเนิน ผ่านหน้าสนามกีฬาจังหวัดนครศรีธรรมราชไปตามถนนหรือซอยต่างๆ สองข้างทางถนนราชดำเนิน
ถนนราษฎร์บำรุง ถนนยมราช และถนนศรีปราชญ์ ดังนี้ (ถนนมะขามชุม ถนนตากสิน ถนนท่าโพธิ์
ถนนเทวราช ถนนวัดคิด ถนนชมภูพล ถนนเนรมิต ถนนบูรณาราม ถนนบ่ออ่าง ถนนพระเงิน ถนนเพนียด
ถนนลูกเสือ และถนนประตูขาว) ไปสุดเส้นทาง ณ สถานที่จอดรถโดยสารประจำทางสนามหน้าเมือง


ประกาศ
ณ วันที่ ๓๑ ตุลาคม พ.ศ. ๒๕๔๙
วิชม
ทองสงค์
ผู้ว่าราชการจังหวัดนครศรีธรรมราช
ประธานกรรมการควบคุมการขนส่งทางบก
ประจำจังหวัดนครศรีธรรมราช



















วัชศักดิ์/ผู้จัดทำ
๒๗
มีนาคม ๒๕๕๐

[๑]
ราชกิจจานุเบกษา เล่ม ๑๒๔/ตอนที่ ๒๖ ง/หน้า ๑๓๙/๒๒ มีนาคม ๒๕๕๐